**AURORA-3**

Bolo to živé a pozeralo to na neho z konca chodby.

Inštinktívne sa skryl za roh a pokúšal sa upokojiť svoj zrýchlený dych a srdce. Tu, tu, tu, tu... Nevidelo ho to, nemohlo... veď to nemá ani oči! Necíti ho to, to si len namýšľa. Ak sa teraz rýchlo rozbehne chodbou ešte stihne uniknúť, kým sa zavrie posledný kryt a uväzní ho tu naveky. V diaľke matne počuje syčanie hydraulických piestov zatváracieho mechanizmu, čo mu pripomenie, že sa musí ponáhľať.

V rýchlosti nahmatá vo vačku plazmový granát a zadá Sekvenciu 3 a rýchlym pohybom ho hodí za seba do chodby. V nasledujúcej chvíli už uteká kovovými trubicami hlbšie a snaží sa nájsť aspoň jeden ešte stále otvorený priechod. Míňa desiatky dverí, no tie sú už dávno pevne zasadené do protinárazového ložiska a uzatvárajú tak vonkajšie Jadro od zvyšku sveta. Niekde v diaľke počuje otras, to vybuchol jeho granát, a cíti štipľavú vôňu čohosi, čo nevie úplne identifikovať. Keby mal trepnúť jeho prvý dojem, povedal by vonné tyčinky, ale to je blbosť.

Míňa Blok C a mieri k sekcii T-56. Pokiaľ ho monitor na zápästí neklame, ešte tam budú aspoň jedny otvorené dvere, lebo celá sekcia svieti na modro a je teda otvorená. Na rohu sa skoro šmykne v kaluži čohosi lepkavého no vyberie zákrutu a po kovových mrežiach beží do ďalšej časti stanice. Nikdy to tak nevnímal, no stiesnené uličky so zaneseným plechom z troch strán a železnou mrežou po nohami majú svoje strašidelné čaro. Starožitné LED žiarovky dodávajú celému interiéru nechutný kovový nádych aký mali roboti v starých filmoch.

Sekcia T-53. Už len pár chodieb a je v bezpečí.

Dunivé ticho v chodbách ho zaráža, počuje len monotónne udieranie kovových podrážok o mrežu pod jeho nohami, inak je všade to prekliate ticho.

T-54.

Pomaly cíti ako sa znižuje dýchateľnosť, to už museli ľudia z DM začať prvú obrannú sekvenciu. V niektorých izbách už svietia a húkajú modré sirény - signalizujú skorý výpadok siete v tomto bloku. Musí sa ponáhľať, T-56 už an monitore mení farbu.

T-55.

Shit, už len jedna chodba, pome! Suchý vzduch ho škrabe v hrdle no on sa ako zviera musí drať vpred. Jednoducho musí. Sladký adrenalín v žilách dodáva okoliu rýchlosť a všetko je len rozostrená šmuha na sivom pozadí. Clack, clack, clack, rachotia topánky na kovovej mreži. T-56 mení fabru na červenú - uzavreté. Shit. Snáď ho ešte pustia.

Zabieha za roh a v rýchlosti sa vrúti do sekcie T-56. Počuje signalizujúce suché syčanie a vidí bielu paru unikajúcu z napnutých piestov. Neskoro.

KURVA. Búši na dvere, ale malý plastový priezor sa pomaly uzatvára. Na druhej strane vidí siluety ľudí, ale sú v pološere a tak nevidí ich tváre. NIE TAKTO, NEMÔŽE TAKTO ZOMRIEŤ, kričí jeho myseľ a šalejúce zmysly. Bolia ho päste.

Rezignovane sa zvezie na zem popri dverách. Je to tam a pozerá sa priamo na neho.

Pokúsi sa zakričať, no čosi rýchle a ťažké mu stlačí hrudník a vyrazí dych. Cíti to nechutné prasknutie, keď hrudná kosť povolí a mozog mu zaplaví prudká vlna bolesti a primálneho strachu. Svet zrazu zrýchli, mení sa na šmuhu a niečo ho zdvihne do vzduchu. Neznáma sila ho hneď nato šmarí o chladnú kovovú mrežu. Cíti ako mu praskajú kostičky nosa a praská lebka.

Chrčí a dávi krv, no neznámy objekt sa obmotáva okolo jeho tela stále viac. Skoro ako... liany. Kurva, veď to je rastlina, pomyslí si tesne pred smrťou.

Potom mu zelený honok s ľahkosťou odtrhne hlavu od tela a plechovú stenu ostrieka hustá červená krv.

\* \* \*

"Blok A práve padol, B odoláva, ale nemajú dosť munície a C práve nahlásil absolútny lockdown. O D nemáme stále žiadne správy, zvyšné bloky sú zatiaľ funkčné. Zaútočilo ich päť, ale nemáme informácie o ich sile a kategórii, vieme len ich približnú polohu."

Muž si tresne papiere o stôl a zaborí si hlavu do dlaní. Ostatní okolo stola sedia v absolútnom tichu, neopovážia sa hovoriť v prítomnosti generála. Zmeska ustráchaných starých tvárí a bezemočných očí striehne na každý jeho pohyb, lebo i ten najmenší pohyb mimického svalu môže v tejto situácii znamenať veľa.

Okrem generála a dôstojníkov sú tu ešte dvaja technici, ktorí prímajú správy s okolia. Jeden z nich práve podáva nový report situácie, ale teraz sa tiež neodváži pokračovať a čaká v strnulej polohe s obrazovkou v rukách. Červené body na digitálnej mape v strede stola sa pomaly, ale poznateľne približujú k Jadru.

"Koľko máme boja schopných mužov?" spýta sa kapitán, le je ho ledva počuť, lebo to iba sucho precedí medzi zuby.

"Niečo okolo dvoch tisícok, ale nie každý má zbraň, je tam veľa technikov a personálu." odpovedá strnulý technik. Obrazovka v jeho rukách sa trasie.

Generál zvraští vysoké čelo a vystúpia mu výrazné vrásky. Spod jeho hustého čierneho obočia len slabo vyčnievajú jeho oči.

"Odpojiť blok A a D, maximálna sila do blokov B a C." povie nakoniec.

Postaví sa útly starý muž: "Ale to si predsa nemôžeme dovoliť..."

"PLUKOVNÍK WETZE, KÝM TU KURVA VELÍM JA TAK SA KONAJÚ MOJE ROZKAZY, JE TO JASNÉ?" zhúkne generál červený v tvári. "VÁM SA ZDÁ, ŽE NEROBÍM NAJVIAC AKO SA DÁ?!"

Miestnosť stíchne.

"Ešte raz, bude odpojený blok A a D, B a C budú bránené do posledného muža."

Technici a plukovníci sa dajú do práce a v riadiacej veži počuť len rýchle udieranie prstov o klávesy a gombíky. Niekde v diaľke počuť neľudské škrípanie kovu a obrovská časť stanice sa s hukotom odpojí a odpláva do priestoru. Čoskoro ju pohltí horúci povrch Jadra pod nimi. To už sa odpája ďalšia časť stanice a padá k hladine. Kov červenie, žltne, až je prenikavo biely a pomaly splynie s roztaveným niklom a železom.

Stanica sa jemne otrasie.

\* \* \*

Cez zašpinený priezor nevidela celú scénu, ale zahliadla ako to roztrhlo vojaka na dva kusy. Nepočula jeho neľudský škrekot, na to boli dvere moc dobre odizolované, ale videla strach v jeho očiach, keď búšil na dvere. Nemohli ho pustiť dnu, nemôže sa TO dostať dnu.

Bytosť na druhej strane dverí ich akoby sledovala cez pomaly sa uzatvárajúci priestor. Ak je to neľudské, ale má to ľudský tvar, čo to potom je? Príšera. Boh.

Priezor docvakne na svoje miesto a jednotky sa rozmiestnia okolom dverí. Tak ako ona, každý drží plazmovú pušku P-34D a mieri na dvere, i keď ani nevie prečo. Sú zo solídneho titánu a super ocele, vážia 120 ton a sú dokonale tepelne rezistentné; dalo by sa teda povedať, že sú nezničiteľné.

"Jednotka 6, držte pozíciu."

Ticho prerušované len prípadným tikaním prístrojov a blikaním žiaroviek. Čas plynie. Na čo čakajú? A prečo stále blikajú výstražné modré svetielka.

Čaká.

Ten otras počujú všetci. Akoby boh klopal svojou kamennou rukou na dvere pekla. Počujú aj hrozný škrípavý zvuk a cítia vibrácie v podlahe. Predná tabuľa dverí sa chveje.

"DRŽTE POZÍCIE! ZBRANE PRIPRAVIŤ!" vrieska z vysielačky desiatnik.

Keď to všetci uvidia, hlavou im preletí len jedna myšlienka - Zmiluj sa všemocný Bože. V strede dverí začína červenieť kov, postupne mení farbu zo žltej na bielu, škrvrna roztavenej zliatiny sa rozrastá a formuje sa do tvaru postavy. Z dverí vystupuje žiarivá ohnivá ruka elementála, či boha, či čo to vlastne je.

Slíže bieleho kovu tečú na zem a pomaly tečú cez ktvory mreže dakam dole. Vzduch je suchý a ťažko sa im dýcha.

"PÁĽ."

Vystupujúcu siluetu zasype salva plazmy a telo na mnohých miestach potrhá na franforce. Salva neprestáva a elementál akoby sa zastavil.

V rukách cítila vibrácie zbrane, keď pálila jednu strelu za druhou, na tvári cítila pálčivé teplo a oči videli len žiaru, ktorá jej, ktovie prečo, pripomínala nebo. Kedysi jej rodičia hovorili, že Spasiteľ vedel meniť vodu na víno.

Elementál zrazu začal prudko chladnúť. Už nebol biely, bol len červený a čím viac chladol, tým viac sa jeho telo pod plazmou rozpadalo. Čoskoro z neho zostal len kamenný prach a roztavený kov.

"Operácia úspešná, elementál zničený."

Niečo nebolo v poriadku. Cítila to.

S hrôzou pozrela cez sieťkovanú mrežu tam dole do podpalubia. Keď tk zbadala, zmrzla jej krv v žilách.

"Je to vod..." skríkla, ale jej hlavu obalila bublina priezračnej tekutiny.

Tento spasiteľ vedel meniť oheň an vodu.

Jednotka 6 sa v zmätku pokúsila rozbehnúť do úkrytu, ale mohutná prívalová vlna zmietla všetkých vojakov z nôh.

Cítila ako jej z pľúc uniká kyslík vytláčaný vodou, ktorá sa jej tisla do úst. Pokúsila sa vytiahnuť hlavu, no voda ju už obklopovala celú. Chlad. Pichalo to. Jej telo sa bránilo, vzpieralo, no smrť sa už šírila fo mozgu; nemal kyslík. Vyvrátila oči. Chladná voda. Trblietavá hladina. Tlak v hornom hrudníku. Bolesť hlavy. Prudký náraz do kovovej mreže.

Tmavá postava kráčajúca preč zaplavenou chodbou.

\* \* \*

Obrazovka letí izbou a tvrdo naráža o nepriestrelné sklo okeníc. Zmes mirkočipov a klávesov sa rozpŕskne do okolia. Generál červený od hnevu ťažko dýcha, skoro až sypí.

"Pane, čo máme robiť, potrebujeme rozkazy!" kričí cez zvuky explózií v bloku B jeden z technikov.

Generál sa k nemu otočí a osopí sa na na neho: "A ČO MÁM ASI TAK ROBIŤ?! NEMÁME ZBRANE, NEMÁME ĽUDÍ A TÍ IDIOTI Z POVRCHU S NAMI NEVEDIA NADVIAZAŤ KONTAKT!"

"Generál, situácia si žiada chladnú hlavu..."

"A TO MÁM ASI AKO DOCIELIŤ KEĎ SME KURVA V JADRE ZEME PLUKOVNÍK?! AK CHCETE, MÔŽETE SI TO VYSKÚŠAŤ SAMI, MÔŽEM VÁS POVÝŠIŤ, STAČÍ POVEDAŤ." vrieska generál ako najatý.

Prask. Zzzt. Prask.

Sprevázaná divným praskotom sa holografická obrazovka zrazu rozsvieti a objaví sa na nej muž. Má úzku hlavu, blonďavé vlasy, úzke oči a na sebe má oblečenú armádnu uniformu.

"Zdravím generál, pri kamere maršal John Goodwick, rád Vás spoznávam." ozve sa. "Zachytili sme núdzový signál stanice Aurora 3, aká je situácia."

Generál je červený od zlosti, najradšej by sa do monitoru kvalitne vyvrieskal, ale stále je vojak a rešpektuje nadriadeného: "Na našu stanicu... ako to povedať... Muži tvrdia, že na nás zaútočili elementáli, nejaké tajomné bytosti, vedia sa premieňať a tak ďalej..."

Maršal sa uškrnie: "Myslím, že vám nerozumiem generál. Bytosti? Elementáli? O čom to tu blúznite? Nič také tam dole neexistuje!"

"A ČO SÚ POTOM KURV... teda... máme potvrdených päť útočníkov a už skoro zničili stanicu. Iné vysvetlenie nemáme seňor maršál, ale potrebujeme pomoc. Súrne."

Riadiaca veža je mĺkva. Maršalova zamyslená tvár bliká na stole.

"Ste si istí, že ide o elementálov?" opýta sa nakoniec.

Generál sa zadíva na technikov, tí váhavo prikývnu: "Hej."

"Generál, o takýchto veciach sa nežartuje." zašepká chladným hlasom maršalov hologram. "Ste si naozaj istí, že sa jedná o elementálov?"

"Vieme to na 100 percent."

Obrazovka náhle sčerná, hologramové médium sa rozžiari a vybuchne.

"Čo sa to..." stihne zo seba dostať generál, kým sa rozkašle. Vetračky s aautomaticky rozozvučia a začnú odsávať prach a dym.

Technici za riadiacou doskou panikária: "Zem prerušila spojenie a na diaľku podmienili autodeštrukciu komunikačiek. Sme v pasci a bez pomoci!"

Pár plukovníkov s krikom vybehne z riadiaceho centra. Ich vreskot sa v úzkych kovových chodbách odráža, silnie, až nakoniec znie ako posledné ručanie nejakého umierajúceho behemota.

Dole v bloku F exploduje zásobáreň paliva a celý komplex začne horieť.

"Kurva." zhodnotí generál situáciu.

\* \* \*

Chlad. Upokojujúca prítomnosť vody. Forma. Stráca sa.

Pláva. Chodba. Križovatka. Chodba. Vojaci na konci chodby. Vystrie ruku. Moc. Pomsta. Chlad. Tlak. Praskajúce pľúca a oči. Krv. Krv vo vode.

Štipľavá plazma. Nebolí. Spomaľuje. Žiaden pohyb. Cíti to. Energia. Derie sa na povrch. Objíme chodbu vodou a mení sa.

Metamorfóza. Nový život. Umiera. Žije. Chlad vody syčí. Praská. Čoraz viac. Vibruje vzduch. Plazma neprestajne udiera. On je plazma. Praská. Chodbami sa ozýva trilkovanie škovránka. Znie ako smrť.

Trasúce sa telá. Blikajúce červené kontrolky. Modrá siréna. Vystrie k nej prsty. Vybuchuje. Spŕška iskier. Modré blesky. V stene. Jeho.

Je tu. Je na začiatku chodby. Prask. Je na konci chodby. Prask. Je v inej chodbe. Prask. Je v inej chodbe. Padajúce telá. Stuhnuté výkriky. Trasúce sa telá. Spálené telá. Prask. Padá ich ešte viac. Prask. Obvody horia. Žiarovky vybuchujú. Tma. Svetlo. On je svetlo. On je energia. Prask.

Pohyb. Koniec chodby.

\* \* \*

Tisol sa k chladnej plechovej stene za jeho chrbtom a dychčivo naberal studený vzduch do pľúc. Bol unavený z behu v plnej uniforme a so zbraňou. Tú už dávno zahodil, an tak mu nebude nič platná. Bolo to všade. Bolo to všemocné. Pušky nefungovali, len ich hnevali.

Prstami kŕčovito zovrel chladnú mrežu pod jeho nohami. Zem. Chladí mu ruky. Zem. Zem. ZEM!

Povrch nevidel už desať rokov.

Už to na neho ide, strach, psychóza. Trasie sa, ale nevie prečo. Nevie čoho sa bojí. Čo to je? ČO TO JE?! Chce zvriesknuť, ale ovládne sa. Už teraz je mŕtvy, vie to. Ak ho nedostane... TO... odpoja celý blok E a on zhorí v hlbinách zemského jadra.

Plače.

Bytosť stojí bez pohybu na konci chodby. Vyzerá skoro božsky.

Humanoidná forma zmenila živel; naposledy mala formu vody, tej stihol utiecť. Klbko plazmy sa výri vo forme ľudského tela a mení farbu z neónovej žltej na modrej. Okolo bytosti praská vzduch a žiarivo biele elektrické výboje sa prichytávajú o stenu chodby.

Záblesk. Praskanie elektriny. Na chvíľu celá chodba upadne do tmy. Potom stojí bytosť priamo pred ním.

"Bože odpusť!" hodí sa na kolená, na studenú mrežu. Cíti krv, asi si ich rozrazil, ale teraz ho to nezaujíma. "Bože, mi žiť, vrúcne ťa prosím!" Bytosť z blesku je hluchá jeho bezcenným prosbám.

Bez zvuku natiahne ruku a dotkne sa jeho tela.

Dve miliardy voltov spražia jeho telo rýchlejšie, ako stihne zomrieť. Svet černie.

Posledná myšlienka uniká malým impulzom: Bože odpusť ľuďom ich hriechy.

\* \* \*

Päť útočníkov s neľudskými schopnosťami. Nie, povedať neľudské nestačí, nereálne, nezmyselné, nemožné. Kurva, veď to boli bohovia! Čo iné? Ktorá bytosť sa vie KURVA ZMENIŤ NA POJEBANÝ BLESK A POTOM HNEĎ NA VODU.

Generál bol v koncoch. Nie, teraz sa už ani nesnažil prežiť, veď to snáď ani nebolo možné. Mohol sa však pokúsiť udržať nažive čo najviec ľudí.

Rukou kývne na technika.

"Report." rozkáže si.

Technik nahodí na veľkú obrazovku asi dva tucty kamerových záznamov a pustí ich bez zvuku, lebo tákakofóniu vreskotu a neprirodzeného škrípania nie je pre ľudské uši. Miestnosť je prázdna, generál odvelil všetkých plukovníkov do boja a zvyšok sa rozutekal, tak ich dal postrieľať. Sme vo vojne, nie je čas zaoberať sa pocitmi, iba chladnou povinnosťou. Viesť. Musí byť vodca v každom počasí, i keď mu svetská moc ukázala iba tučný vystrčený prostredník. Niečo skrývali a Aurora 3 aj s celou posádkou mala byť potrebnou obeťou na udržanie tajomstva.

Musel zistiť pravdu, aj keby to bola posledná vec čo vo svojom živote urobí. Potreboval vedieť, kto j e za toto všetko naozaj zodpovedný. Musel to vedieť.

"Z piatich elementálov sú stále piati pane, ale podarilo sa nám získať viac informácii o ich forme." technik sa odkašľal. "Sú voľne živelne metamorfní, teda vedia meniť svoju formu do podoby živlov prekračujúc úplne všetky fyzikálne limity. Zatiaľ máme potvrdenú rastlinnú formu s voľnou manipuláciou rastu a tvaru, formu ohňa, alebo dokonca až magmy, ktorá je schopná roztaviť aj naše najlepšie obrnené kryty, vodnú formu s neobmedzenou objemovou manipuláciou a nakoniec plazmatickú formu, ktorá je schopná ovládať elektrické výboje a presúvať sa cez vodivé materiály podľa ľubovôle elementála."

"Tým chcete povedať, že sú neporaziteľní, chápem správne?" spýta sa generál.

"Pane... nie úplne, ale v princípe... Áno." vykokce technik.

Generál sa zadíva na preživšieho technika (ten druhý dezertoval): "Ako sa voláte mladý muž?"

Technik sčervenie: "Michael."

Generál nadvihne obočie.

Rýchlo dodá: "Donver, pane."

"Mike, teraz je osud celej tejto stanice len na nás dvoch. Nikto ma tu nepočúva, ale musím urobiť vsetko, ak to má znamenať smrtť, nech. Ale s Aurorou buď padne ľudstvo, alebo len my a to je cieľ, pre ktorý sa oplatí bojovať, jasné?" povie tlmeným hlasom generál.

"Áno pane."

Generál sa odmlčí a na moment je v ticho, potom rozkáže: "Mike, nájdi najschodnejšiu cestu k najbližšiemu elementálovi, pôjdeme navštíviť našich ctených hostí."

\* \* \*

Lesk. Jednota. Je všetkým. Všade. Stále. Dotyk. Stena je kovová. Ako on. Aj on je kovový. Leskne sa v odraze. Zrkadlo. On. Postava. Tmavá postava. Lesklá postava.

Okamih. Kráča po mrežiach. Kov škrípe o kov. Pomsta. Čoskoro. Získa to naspäť. Nevrátiteľné. Dóstojnosť. Chlad. Lesk. Záblesk plazmy.

Prázdnota v hrudnom koši. Viac dier. Záblesky pušiek. Nespočetne veľa zábleskov. Mizne. Stráca sa. Nie. Naberá formu. Rany sa zaceľujú červeným kovom. Chladne. Chlad. Blízkosť povrchu. Chlad a predsa zemská žiara.

Natiahne ruku. Zvraští. Chodba. Krv. Červené steny. Popraskaný zošúverený kov. Otvorí. Chodba. Vysiace zdrapy tiel. Krivá mreža.

Spojí sa s kovom. Vynorí sa. Inde. Pušky. Krv. Smrť. Inde.

\* \* \*

V jednu chvíľu videl len orázdnu chodbu, zrazu zo steny vystúpila postava. Napriahla k nemu ruku.

Postava bola lesklá ako kov. Ako oceľ. Odrážali sa v nej modré sirény aj žiarivobiele svetlá. Jeho tvár, deformovaná na nerovnom povrchu kovového zrkadla.

Postava stisla ruku.

Z tela zovretého medzi troma plechovými stenami vytryskne krv.

Ani len si nevšimol, kedy zomrel.

\* \* \*

Generál beží prázdnou chodbou sektora D-15cp a pod nohami mu hrkoce voľná mreža.

Už tomu bude desať rokov, odkedy sa kvôli projektu Prometeus dostal sem. Ľudstvo už dávno kolonizovalo povrch a vyťažili väčšinu zdrojov na povrchu planéty zem, tak zašli hlbšie. Postupne prenikali vrstvami zemskej kôry, dobíjali vrtmi plášť a zisťovali viac o zemi ako takej. Dnes už slávny geológ Nestor Deelander publikoval asi pred polstoročím vedeckú publikáciu "Moc Zeme", s ktorou spôsobil totálny prevrat vo svete vedy. Navrhol totiž použiť ako hlavný zdroj energie pre megalomanskú civilizáciu na zemi zem samotnú. "Ak ľudstvo ovládne moc jadra, stane sa konečne dokonale sebestačným a môže začať s dobývaním celého šíreho vesmíru.", písal vo svojej knihe a inšpiroval tak svetovú vládu na operáciu Prometeus

Ľudstvo si plánovalo vziať nekonečný božský plameň a podarilo sa mu to. Asi tridsať rokov výskumu sa konečne transformovalo do prvej elektrárne v jadre slnka - Aurora 1.

Nasledovalo ešte sedem ďalších misií, jeho poverili velením na Aurore 3. Nesťažoval si. Bol preca frontmanom ľudského neľudského pokroku a bol jedným z extrémne malého percenta ľudí, ktorí videli jadro zeme na vlastné oči. Bol to neskutočný pocit, keď Aurora 3 konečne dosiahla svoj orbit 200 kilometrov nad jadrom Zeme. Hrdosť, zmiešaná so strachom a priam náboženskou bázňou.

V plechových stenách sa odráža jeho mohutná postava. Zbavil sa zbrane, aj uniformy a prezliekol sa do civilného. So sebou niesol len červeno-zelenú zástavu, vlajku sveta.

Sám nevedel, čo chce zistiť a ako sa postaví elementálovi, ale bolo to jediné, čo sa ešte dalo robiť. Kurva, na toto predsa nebol trénovaný! Vedel strieľať ľudí, nie božské bytosti ktoie odkiaľ! Pokúsi sa nadviazať komunikáciu a ak zlyhá, nechá sa zabiť. Aspoň bude prvým generálom, ktorého zabil elementál. Morbídny, no zaujímavy titul.

Nevzal si ani monitor, naviguje sa len podľa intuície a pamäte. Čoskoro snáď dosiahne svoj cieľ a jeho plán sa premení na realitu.

V chodbách je čoraz temnejšie.

\* \* \*

Humanoidná bytosť a pred jej očami začala meniť a ona spanikárila. Stlačila spúšť a v jej rukách puška so zahrčaním spustila paľbu. Rozhorúčená plazma ohrievala zbraň a ju začali páliť končeky prstov. Hlaveň začala naberať odtieň červenej a puška sa jej v rukách začala nekontrolovateľne triasť.

Bytosť z lián sa vtedy pomaly zrútila sama do seba, nedbajúc na plazmu, ktorá v rastlinách prepaľovala obhorené diery. Liany sa zvraštili, rozpadli sa na prach a bytosť zrazu už nebola z rastlín. Vír stočeného vzduchu bolo vidieť len vďaka prachu a čiastkam kovu v jeho vnútri.

Nedbala na prehrievajúcu sa pušku a spúšť stláčala tak silno, až ju rozbolel ukazovák. Od úderov pažby sa jej skoro vykĺbilo rameno, zatiaľ však cítila len tupú bolesť.

Plazma prelietala víriacim savzduchom ako by tam už nebola bytosť, ale len prázdny priestor.

Celý tento nešťastný sled udalostí, spusteny strachom, bezodkladne vyústil do tejto situácie.

Pár plazmových striel letí smerom k bytosti, tá vybuchuje a poryv prudkého vetra obráti trajektóriu plazmy späť na ňu. Je odhodená cez asi dvadsať metrov dlhú chodbu a prudko narazí do plechovej izolácie. Plazma ju zasiahne do ľavého pleca, do tváre a do brucha. Cíti neskutočnú bolesť a jej oblečenie pod ochranným odevom začne horieť. Neľudsky zvrieskne keď cíti ako jej pomaly horí tkanivo. Pokúsi sa pohnúť, no jej telo nepočúva; v panickom záchvate si všimne, že má nohu zlomenú na minimálne troch miestach. Ťažko sa jej dýcha a zahmlieva sa jej zrak. Pomaly už nevidí na ľavé oko. Zvracia.

Čosi neviditeľné sa k nej pomaly približuje a akoby z diaľky počuje silný vietor, i keď ten už musí byť blízko. Bytosť znova zmení podobu, tentoraz má lesklú farbu kovu, v ktorom sa odráža modré svetlo prasknutej sirény. Ruka tvora naberie tvar čepele.

Záblesk.

Bodec ju zasiahne presne medzi obočie a prišpendlí jej hlabu k stene.

Viac nevidí.

\* \* \*

Je koniec, uvedomí si konečne. Vonku vidí ako pomaly vybuchujú ďalšie a ďalšie sektory; stanica sa rúca. Trasie sa.

Strach sa mu zarezáva hlboko do mysle a zadržiava ho, no primálny strach pred bytosťami prevláda. Na blikotavých obrazovkách práve videl elementála zabiť vojačku. Prepichol jej hlavu skrz-naskrz, akoby sa nič nedialo.

Nie, tak neskončí. Odmieta zomrieť rukami tých monštier.

Puška v ruke sa mu trasie, nedokáže sa ukľudniť. Usedavo vzlyká, slzí, kašle. Nie, nedostanú ho.

Prudkým pohybom si vopchá hlaveň plazmovej pušky do úst. Cvaknutie spúšte.

Bziut.

Bezvládne telo sa zosunie na zem.

\* \* \*

"Prichádzam v mieri, nemám zbrane!" zakričí generál na elementála na konci chodby.

Bytosť sa pomaly otočí a zadíva sa priamo na generála. Nemá oči ale cíti jej pohľad.

Elementál je momentálne v kovovej forme a má krvavú ruku. Niekde v chodbe za ním leží mŕtvy vojak. Kurva, snaž sa. Ovládni to, musíš byť pokojný, nenechaj sa rozrušiť, pomyslí si generál. Ako ale nebyť rozrušený prederavenou hlavou mŕtvoly kurva.

Bytosť kráča smerom k nemu.

"Čo je dôvodom vášho útoku?" pýta sa postavy.

Nič. Elementál len veľmi pomaly kráča smerom k nemu a nespúšťa z neho pohľad.

Generál sa potí, postava sa približuje: "Čo je váš cieľ?"

Postava je od neho už len na päť metrov. Cíti ako mu všetky instinkty kričia. UTEČ. SKRY SA. ZMIZNI ODTIAĽTO. BEŽ.

Ako primrznutý stojí a ani sa nepohne. Ťažko sa mu dýcha, akoby bol vzduch nejaký... sypký a drsný; nederie sa mu do pľúc, driape ho v nose...

"Č-čo... k-kto... ste... čo..." chrčí.

Postava stojí nad ním. V odraze lesklého kovu vidí seba - malého zbytočného červa.

Studená kovová ruka sa mudotkne čela. Cíti krv vojaka tečúcu po jeho čele

"Kto...?"

Potom vidí všetko. Akoby jeho myseľ splynula s elementálom, no nielen s ním, ale akoby... so všetkým naokolo. So zemou.

Vidí zjavenia.

Panenské zelené lesy kúpuce sa v slnečných lúčoch poludného jarného slnka jemne šuštia na pozadí majestátnych hôr.

Po suchej púšti uteká na zadných nohách gekon, pália ho prsty, no on uteká a zanecháva v piesku malé nebadateľné stupaje.

V malom jazierku na poli plávajú vo vode malé vajíčka žiab a v svite mesiaca vyzerajú ako bublinky.

Na morskom dne bez pohybu leží morský ježko a celý svet pláva okolo neho a pomedzi jeho pichliače.

Slnko vychádza ponad zasnežené hory niekde v hlbokých Himalájach a dolinou sa rozlieha bečanie horskej kozy.

Kondor letí vzduchom ponad nekonečné modré pole oceánu a oblaky mu pachtia v pätách.

Kvapka rosy teatrálne padá na dozretú jahodu a rozprskáva sa na tisíce malých kvapiek.

V škáre medzi kameňmi umiera lienka.

V zemi ryje dážďovka bez určeného cieľa.

Padá dážď.

Sucho.

Harmónia.

Obrazy sa mu mihajú pred očami a on cíti len božskú silu matky prírody. Naraz sa obrazy prudko zmenia na novu víziu.

Státisíce domov všade kam len oko dohliadne, ropné vrty horiace v tme noci, cesty rozprestreté po krajine ako nervová sieť, červené kameňolomy, dymiace čierne továrne a elektrárne, kopce, ostrovy odpadu a udusené zvieratá, obrovské farmy na dobytok, chladná oceľ, krv, uhoľné bane bez zjavného konca, obloha bez hviezd a červené ovzdušie nad mestami, prach, kostry, nebo popretrhávané niťami lietadiel, výbuchy atómových bômb, tanky križujúce panenské polia, krajina pretkaná skleníkmi, smrť.

Nad tým všetkým len jedna tmavá postava. Archetyp zla - človek.

Elementál odtiahne ruku.

Chápe.

"Matka, si to ty?" dostane do seba keď sa spamätá z bázne.

Bytosť neodpovedá, no vyžaruje božskosť Matky všetkého.

\* \* \*

Generál otvára dvere do riadiacej veže a vstupuje dnu. Za ním do izby vstupuje päť elementálov v rôznych podobách živlov. V rohu vidí mŕtve telo technika Mika, no nevenuje mu pozornosť. Plazmová puška leží opodiaľ.

Prichádza k hlavnému panelu a zadáva kód.

Už všetko chápe vy zmrdi tam hore! Nie, nie vy, my zmrdi tu aj tam hore! Ako sme si to len mohli dovoliť? Kurva, veď ničíme samých seba! Aurora 3 padne, musí to tak byť. Pre dobro.

Navádza trajektóriu stanice a tá klesá smerom ku pivrchu jadra.

Dopad o tridsať minút.

Generál sa od únavy a vyťaženie zvezie na zem. Tak takto umrie, na zemi, bez štipky dôstojnosti. Nevadí. Na zemi pre neho nabralo iný zmysel. Sťažka dýcha, je smädný a dlho nič nejedol.

Elementáli ho sledujú svojou tajomnou silou a dodávajú mu silu. Takto to musí byť. Jednoduchu musí. To čo bolo vzaté sa symbolicky navráti a on bude môcť zomrieť v službe Matke Zemi.

Jadro sa blíži, no čas plynie pomaly a je to stále ďaleko. 25 minút do dopadu.

Cíti vinu za všetky ľudské životy, čo na stanici vyhasnú, ale utešuje sa vyšším dobrom. Je to tak správne, dúfa. 20 minút do dopadu.

Blúzni. 15 minút do dopadu.

Vyčerpaný kapitán sa prebudí z mikrospánku. Bolia honvšetky svaly tela a hlava mu ide explodovať, ale i tak sa horko-ťažko postaví na nohy a nastaví na riadiacom paneli modus hlásenie. Nespočetné reproduktory na stamici zachrčia a sú pripravené vysielať. 10 minút do dopadu.

"Vážení členovia ľudskej rasy, približujeme sa k jadru. Aurora 3 do jadra narazí a zmizne v jeho hlbinách spolu s nami. Ospravedlňujem sa za vaše životy a budem niesť tento hriech hocikam, kam nás posmrtné cesty zavedú. My ľudia sme však zhrešili oveľa viac proti nám samým a proti prírode, preto nás teraz trestá. Kajajme sa za naše hriechy aspoň smrťou..." odmlčí sa. 5 minút do dopadu. Jadro je z blízka nádherné. Elementáli pozerajú do jeho žiary.

"Vzali sme to, čo sa nedá vrátiť a cenubpráve platíme nielen tu, le aj na povrchu a čoskoro bude celá Zem zahalená do čierneho súkna; nadíde koniec ľudskej rasy. Je neskoro a my sme prišli zaplatiť cenu. Neviete o čom hovorím, ale vedzte, že vaša smrť bude fakľou v temnotách. Bude cestou, po ktorej budeme šľapať, až kým neodčiníme všetko napáchané."

Stanica Aurora 3 v plnej rýchlosti narazí do zemského jadra a okamžite sa mení na roztavenú plazmu.

Matka Zem vybrala svoju daň.